《岳武穆祠》
明代·王弘诲

霞岭荒丘久寂寥，朱仙遗恨尚难消。藏亏总为金牌误，赐剑空难玉辇遥。

古庙松杉标异代，旧宫禾黍暗前朝。忠魂尽作南枝树，风雨年年想后凋。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。